Hei! Olet tervetullut löytöretkelle herätyksiin!
Ohjelmasarjamme 3. jaksossa tarkas- telemme suurten herätysten aikaa -
1700-luvulta eteenpäin.
Herätyksiä tutkittaessa on havaittu kuusi suurta herätyksen aaltoa -
1700-luvun alusta 1900-luvulle.
1. herätyksen aalto oli vuodesta 1727 alkaen -
vuoteen 1766.
Kun tarkastelemme 1700-luvun herätyksiä, tärkeä lähtökohta on -
siinä herrnhutilaisessa herätyksessä, -
josta kerroin edellisessä ohjelma- jaksossa.
Amerikan Uudessa-Englannissa -
yksi 1700-luvun herätyksen välikappale oli Jonathan Edwards.
Brittein saarilla Englannissa vaikuttivat -
Wesleyn veljekset ja George Whitefield.
Huomionarvoista on, että he vierailivat paljon Pohjois-Amerikassa, -
joten näillä herätyksillä oli yhteys keskenään.
Jonathan Edwards toimi Massachusettsissa -
Northamptonin seurakunnan pappina yli 20 vuotta.
Ne olivat jatkuvaa herätyksen aikaa.
Hänen aloittaessaan työnsä kaupungissa -
sen elämä oli uskosta vieraantunutta.
Edwards alkoi opettaa seurakunnassaan Raamattua -
ja julistaa välittömän parannuksenteon tarpeellisuutta, -
ja herätys alkoi vuonna 1734.
Kaupungissa oli ollut kaksi huomiota herättävää -
ennenaikaista kuolemantapausta.
Edwards piti vahvoja parannussaarnoja -
kutsuen kuulijoita Jeesuksen luo.
Pian saarnat alkoivat tuottaa hedelmää.
Ensin pelastui muutamia, jotka todistivat rohkeasti muille.
Kohta kaupungissa tuli keskeiseksi puheenaiheeksi, -
kuinka pelastua ja päästä taivaan kotiin.
Kuudessa kuukaudessa 1/4 kaupunkilaisista tuli uskoon.
Koko kaupunkiin laskeutui ihana Jumalan tuntemisen ilmapiiri.
Jumala näki siis palvelijansa Jonathan Edwardsin avoimen sydämen -
ja antoi kaupungille otollisen tilaisuuden.
Näin kaupunkiin tuli herätys.
Missä ovat meidän aikamme herätyksille avoimet sydämet?
Seuraavaksi suuntaamme huomiom- me Brittein saarille Englantiin.
Tarkastelemme kolmen henkilön elämää: -
John Wesleyn, Charles Wesleyn ja George Whitefieldin.
He ovat 3 herätyksen väkevää väli- kappaletta 1700-luvun Englannissa.
Kaikki kolme opiskelivat papeiksi ja perustivat jo varhain kerhon, -
jossa luettiin Raamattua ja rukoiltiin paljon.
He halusivat julistaa herätyssanomaa kirkoissa, -
mutta eivät saaneet siihen lupaa.
Jumala avasi kuitenkin uuden oven.
Tuota ennen oli tapahtunut merkittäviä seikkoja.
John Wesley teki matkan Amerikkaan -
ja tuolla matkallaan tutustui herrnhutilaisiin, -
joilta sai elävän uskon kipinän.
On mielenkiintoista siis, kuinka herrnhutin yhteisöstä lähti -
tällaisia säkeniä liikkeelle eri puolille maailmaa -
lähetystyön ja evankelioinnin muodossa.
Sitten nuo säkenet synnyttivät herätyksiä eri alueilla.
Wesleyt ja Whitefield aloittivat Englannissa yörukouskokoukset, -
joiden yhteydessä tapahtui voimakas Pyhän Hengen laskeutuminen.
Kirkon kieltäessä ystävysten saarnaamisen kirkoissa -
heille syntyi näky ulkoilmakokouksista.
Se oli aivan uutta tuohon aikaan.
George Whitefield aloitti kokoukset -
ja pian niissä oli tuhansia kuulijoita. John Wesley tuli avuksi.
Ne olivat todellisia ulkoilmakokouksia.
Ei niissä ollut äänentoistolaitteita, vaikka oli tuhansia kuulijoita.
Täytyi puhujilla olla hyvä puhelahja.
Vuonna 1739 herätysten ympärille alkoi muodostua metodistinen liike.
Herätykseen tulleita ohjattiin hengellisesti ryhmissä.
Syntyi maallikkosaarnaajaliike.
John Wesleystä voidaan todella sanoa, -
että hän oli työssään ahkera ja tarkka.
Työpäivät olivat usein jopa 16-tuntisia.
Elämänsä aikana hän kirjoitti 230 kirjaa -
ja piti noin 40 000 saarnaa.
Hän matkusti satojatuhansia kilometrejä yhteensä.
Matkustaminen tapahtui jalan ja hevosella ja laivalla.
Valtava elämäntyö!
Hänestä tuli metodismin varsinainen perustaja -
ja veljestään Charlesista virsirunoilija.
John Wesleyn kuollessa Englannissa oli jo liki 300 julistajaa -
ja Amerikassa melkein sama määrä.
John Wesleyn työ on vahvana esikuvana -
meidänkin aikanamme pyhitys- ja herätyspiireissä -
sekä helluntai- ja karismaattisissa piireissä.
George Whitefieldillä oli erittäin kuuluva ääni.
Itse Benjamin Franklin oli kerran kuulemassa häntä -
ja hän laski kuulijoiden määrän.
Paikalla oli 25 000 kuulijaa.
Ulkoilmatapahtuma ilman äänentoistolaitteita.
George Whitefield julisti yli 34 vuoden ajan.
Hän saarnasi lähes jokaisessa Englannin, Skotlannin -
ja Walesin kaupungissa. Hän vieraili Amerikassakin 7 kertaa.
Kaikkiaan hän saarnasi noin 10 miljoonalle kuulijalle -
Englannissa ja Pohjois-Amerikassa.
Kokouksissa oli vahvaa synnintunnon heräämistä, hurmostakin -
ja myös Pyhän Hengen voimallisia tekoja.
Whitefield kulutti itsensä loppuun jatkuvassa matkustelussa -
ja tapahtumissa ja kuoli vain 56-vuotiaana v. 1770.
John Wesley teki hellittämättä töitä lähes kuolemaansa saakka.
Hän kuoli 88-vuotiaana v. 1791.
Nämä kolme mainittua henkilöä tekivät valtavan elämäntyön -
evankeliumin saralla.
Heidän työkautenaan n. 50 vuoden aikana -
yli miljoona ihmistä pelastui heidän kokouksissaan.
On arvioitu, että he vaikuttivat ratkaisevasti -
koko Englannin kansakunnan henkiseen ja hengelliseen tilaan.
Näin se ei ajautunut Ranskan vallan- kumouksen kaltaiseen sekasortoon.
Evankeliumilla ja herätyksillä on merkitystä -
kokonaisten kansakuntien kohtaloon.
Toinen herätyksen aalto alkoi noin v. 1792 -
ja päättyi v. 1822.
Herätys alkoi rukousliikkeenä.
John Erskine Skotlannissa alkoi levittää -
Jonathan Edwardsin vanhaa rukousvetoomusta.
Rukousrintamaan liittyi seurakunta toisensa jälkeen.
Joka kuukauden ensimmäisenä maanantaina rukoiltiin herätystä.
Rukouksessa olivat mukana ensin Brittein saaret, -
sitten myös Yhdysvallat.
Walesissa, Skotlannissa ja Irlannissa -
oli taas herätystä suurine ulkoilmakokouksineen.
1800-luvun alussa herätys eteni -
mm. Pohjoismaihin, Sveitsiin ja Saksaan.
Kolmas herätyksen aalto oli vv. 1830-1842.
Amerikassa Charles Finney voitti Herralle valtavia joukkoja -
ja vaikutti opetuksensa kautta laajalti.
Hänen toimintansa alkoi noin v. 1830, -
ja yhden vuoden aikana noin 100 000 sielua voitettiin Herralle.
Finney puhui hyvin suorasukaisesti kadotuksesta ja tuomiopäivästä.
Ihmiset vääntelehtivät synnintunnossa hänen kokouksissaan.
Arvostelijoille Finney vastasi, -
että hänen tehtävänsä olikin herätellä ihmisiä.
Tämän herätysaallon kuuluisia henkilöitä oli myös Yrjö Mueller, -
joka oli lastenkoti- ja lähetystyön uranuurtajia Englannissa.
Hänen tiedetään auttaneen yli 10 000 orpoa elinaikanaan.
Ympäri maailmaa oli runsaasti paikallisia herätyksiä tuona aikana.
Herätystä oli erityisesti Pohjoismaissa, Keski-Euroopassa, -
Tyynen valtameren saarilla ja Intiassa.
Neljäs herätyksen aalto alkoi vuonna 1857.
Tämä herätys oli siihenastisista laajin, -
ja sen vaikutus oli kolmea edellistä herätysaaltoa voimakkaampi -
ja kestävämpi. Herätys alkoi pienestä alusta Kanadassa.
Myös Yhdysvalloista tuli uutisia pienistä paikallisista herätyksistä.
New Yorkin rukouskokoukset johtivat lopulta valtavaan herätykseen.
Puoli vuotta rukouskokousten alusta -
10 000 miestä kokoontui eri puolilla Amerikkaa rukouskokouksiin.
Tehtiin parannusta synneistä. Rukoiltiin herätystä.
Ihmisiä tuli uskoon.
Miljoona ihmistä tuli uskoon kahden vuoden aikana.
Yhteensä useita miljoonia uskoon- tulleita Atlantin molemmin puolin.
Britanniassa kukoistivat -
evankeliointi, lähetys- ja hyvän- tekeväisyystyö.
Dwight L. Moody aloitti tuolloin myös toimintansa.
Hänen on sanottu olleen yksi 1800-luvun suurimpia evankelistoja.
Hän piti suuria evankelioimiskokouksia, -
mutta hän myös monipuolisesti kehitti evankelioimismenetelmiä.
William ja Catherine Booth perustivat Pelastusarmeijan -
ja voittivat Jeesukselle suuria määriä ihmisiä.
Pelastusarmeija keskittyi alkuvuosinaan -
pelastamaan erityisesti alkoholisteja, huumeiden käyttäjiä, -
prostituoituja ja muita yhteiskunnasta syrjäytyneitä.
Charles Haddon Spurgeon saarnasi joka viikko joukoille, -
jotka täyttivät Lontoon suurimmat salit.
Häntä on sanottu saarnaajien kuninkaaksi.
Hudson Taylor aloitti työnsä Kiinassa.
Lähetystyönsä takia häntä alettiin kutsua Kiinan apostoliksi.
David Livingstone teki lähetystyötä Afrikassa.
Hänkin on tunnettu nimi tuolta ajalta, -
ja hänestä on tehty elokuviakin.
Tuo oli Britannian kristillisyyden kultaista aikaa.
Viides herätyksen aalto alkoi vuonna 1880.
Dwight L. Moody levitti herätystä ja lähetysnäkyä ympäri maailmaa.
Tuli syttyi mm. C. T. Studdin, tunnetun urheilijan sydämeen.
Hän lähti lähetystyöhön Kiinaan, Intiaan ja aina Afrikkaan asti.
Syntyi myös maailmanlaajuinen opiskelijalähetys.
Sitten kuudes herätyksen aalto, joka alkoi 1900-luvun alussa.
Charles Finney ja monet muut olivat julistaneet vahvasti pyhityksestä.
Seurakunnissa oli voimakas halu saada kokea enemmän -
Jumalan voimaa, Jumalan pyhyyttä.
Seurakunnat halusivat edetä evankelioimistyössä -
ja kokea enemmän Pyhän Hengen vuodatusta.
1900-luvun alussa olikin useita herätyksiä ympäri maailmaa.
Walesin herätys sai alkunsa 1900-luvun alussa.
Vuonna 1904 kaksi herätyssaarnaajaa -
oli järjestämässä tapahtumaa Walesin Cardiffissa.
He havaitsivat, että siellä evankeliumin sanomaa -
ei vaan kerta kaikkiaan otettu vastaan.
Niinpä he kutsuivat koolle rukous- ja paastopäivän.
Pian ilmapiiri muuttui. Tuhannet tulivat uskoon.
Tuona rukous- ja paastopäivänä myös nuori Evan Roberts -
sai voimakkaan Pyhän Hengen voitelun.
Siitä alkoi Walesin herätys.
Evan Roberts oli toki rukoillut herä- tystä ja Pyhän Hengen vuodatusta -
11 vuoden ajan.
Alusta alkaen Walesin herätyksessä tuntui voimakas Jumalan läsnäolo.
Monet heittäytyivät maahan, itkivät ja rukoilivat.
Herätys levisi. Puolen vuoden aikana 100 000 ihmistä tuli uskoon.
Walesin herätys innoitti kaikkialla maailmassa -
rukousta ja herätyksen odotusta.
Niinpä alkoi tapahtua myös Los Angelesissa Yhdysvalloissa.
Siellä alkoi useiden v. 1905 koettujen -
paikallisten herätysten jälkeen -
nk. Azusa-kadun herätys v. 1906.
Uutiset Walesin herätyksestä innoittivat uskovia rukoilemaan, -
ja yhtäkkiä Pyhän Hengen voima laskeutui -
ennennäkemättömän väkevästi heidän ylleen.
Kolmen vuoden ajan pidettiin joka päivä kokouksia Azusa-kadulla.
Ihmisiä tuli paikalle suurin joukoin saadakseen Pyhän Hengen voiman -
ja he myös saivat.
Yhteistä Walesin ja Azusan herätyksille oli se, -
että ne eivät olleet niinkään suurten saarnojen -
eivätkä suurten saarnaajien aikaansaamia.
Ne olivat niistä kummastakin riippumatonta -
Jumalan yliluonnollista työtä.
Mielenkiintoista on, että sama seikka on havaittavissa -
monessa muussakin 1900-luvun herätyksessä, -
esim. Hebridien herätyksessä 1900-luvun puolivälissä.
Kyseessä ei siinäkään ollut suurten saarnaajien työ, -
vaan Jumalan Pyhän Hengen voiman suora vaikutus.
Jumalan Henki laskeutui kylien ja kaupunkien ylle.
Ihmiset tekivät parannusta kodeissaan, pelloilla, -
työpaikoilla, kapakoissa. Siinäkin oli taustalla -
muutaman paikallisen ihmisen uskollinen rukoustyö.
Näissä herätyksissä keskeistä on ollut -
puhtauden ja pyhyyden etsintä ennen herätystä ja sen aikana.
Azusa-kadulta on monia puhuttelevia kertomuksia -
Jumalan Pyhän Hengen voiman ilmentymisestä.
Kerrotaan miehestä, jolla oli puujalka, siis tekojalka.
Hän tuli Azusa-kadun kokoukseen, ja näin kerrotaan: -
Mies poisti puujalan ja seisoi -
yhden keskeisen herätyksessä vaikuttaneen saarnamiehen -
ja palvelijan Seymourin edessä terveen jalkansa varassa.
Seymour laittoi kätensä miehen päälle ja julisti: -
Hänen nimensä ylistykseksi Jeesuksen nimessä -
käsken tämän jalan kasvaa esiin, kuolion parantua ja sinun parantua.
Pian nähtiin ihme: miehelle kasvoi terve jalka, -
ja hän juoksi tasanteen yli ympäri huonetta.
Siis käsittämätön ihmeteko!
Kerrotaan myös miehestä, jonka käsi oli täysin irti olkapäästä.
Seymour läimäytti kätensä miehen olkapäälle -
ja käski käsivarren kasvaa.
Melkein välittömästi miehelle kasvoi uusi käsi.
Herätys keskittyi Azusa-kadun vanhaan kirkkorakennukseen.
Rakennuksesta muodostui Azusan herätykselle -
yli 3 vuoden ajaksi maantieteellinen keskus, -
josta herätyksen tuli levisi ympäri maailman.
Kokouksia pidettiin joka päivä alkaen kymmeneltä -
ja jatkuen usein aamuyöhön saakka.
Kerrotaan, kuinka Jumalan kirkkaus lepäsi tuon paikan yllä.
Tulen nähtiin tulevan alas taivaasta rakennukseen -
ja nousevan sieltä ylös niin, että nouseva tuli kohtasi laskevan.
Usein palokuntakin saapui paikalle nähdäkseen vain, -
että kyse olikin taivaallisesta tulesta.
Sananjulistuksessa oli sellainen voima Hengessä, -
että ihmiset vapisivat penkeissä.
Tullessaan alttarille monet tuupertuivat maahan Jumalan voiman alla.
Siitä noustessaan he puhuivat usein kielillä.
Azusa-kadun tapahtumien myötä avautui -
parantumiskokousten aika aiempaa laajemmin.
Tunnettuja parantamiskokouksissa toimijoita 1900-luvun alkupuolella -
olivat mm. Maria Woodworth-Etter, Charles Parham -
ja jo edellä mainittu William Seymour, -
joka toimi pastorina kuuluisalla Azusa-kadulla.
Vielä on syytä mainita 1900-luvun alun toimijoista -
John Lake ja Smith Wigglesworth.
Viimeksi mainitun kautta kerrotaan yli 10 ihmisen heränneen kuolleista.
Wigglesworth herätti huomiota hyvin suoraviivaisella toimintatavallaan, -
mutta parantumisihmeet olivat todellisia, -
ja julistus ja rukous olivat Kristus-keskeisiä.
1900-luvun amerikkalaisista parantajaevankelistoista -
on syytä mainita myös Aimee Semple McPherson ja Kathryn Kuhlman.
Heidän kauttaan kymmenet tuhannet parantuivat vaikeista sairauksista, -
mm. syövästä ja tuberkuloosista.
Moni sokea sai näön ja kuuro kuulon.
Pyörätuolipotilaat nousivat kävelemään.
Eräs nainen, jolta kohtu oli poistettu, sai uuden kohdun -
ja synnytti lapsen. Todellisia ihmeitä!
Sellaisia ihmeitä, jotka inhimillisesti tuntuvat epätodellisilta.
Jumalan Hengen vaikutuksesta tapah- tuva ihme on kuitenkin todellinen.
1900-luvun keskeisin evankelista oli amerikkalainen Billy Graham.
Hän tuli tunnetuksi erityisesti maailmanlaajuisista missioistaan.
Suomessakin hän vieraili kahdesti.
Ensin vuonna 1954 -
ja seuraavaksi Missio Helsingin pääpuhujana vuonna 1987.
Hänen on arvioitu elämänsä aikana saarnanneen evankeliumia -
yli 210 miljoonalle ihmiselle!
Vielä on hyvä kertoa mm. Tommy Hicksistä, -
joka tuli julkisuuteen 1950-luvulla Argentiinan herätyksen yhteydessä.
Argentiina oli tuohon saakka ollut vaikea kenttä lähetystyöntekijöille -
ja evankelioimiskokouksille, mutta Jumala avasi -
erikoisella tavalla ovet 1950-luvun suurkokouksille.
Jumala nimittäin kehotti Tommy Hicksiä menemään tapaamaan -
Argentiinan presidenttiä Juan Peronia, -
joka oli tunnettu kielteisestä suhtautumisestaan protestantteihin.
Kun Tommy Hicks halusi mennä tapaamaan presidenttiä, -
hänet kohtasi presidentin viraston ovella ensiksi ovenvartija, -
joka esti Tommy Hicksin pääsyn.
Tommy Hicks rukoili tämän vartijan puolesta, -
jolloin tämä parantui maksasairaudestaan.
Näin Hicksille avautui pääsy presidentin puheille.
Presidentti Juan Peron sairasti vaikeaa ihosairautta.
Kun Tommy Hicks meni tapaamaan presidenttiä, -
hän taas kysyi, saako hän rukoilla presidentin puolesta.
Hän rukoili ja vaikea ihosairaus parantui siinä hetkessä.
Totta kai silloin ovet avautuivat evankelioiville suurkokouksille.
Buenos Airesin suurstadionilla järjestetyn kokoussarjan alku -
oli vielä vaatimaton, mutta 4. kokouspäivänä parantui -
17 vuotta täysin rampana ollut nainen, -
joka oli kannettu paareilla kokouspaikalle.
Seuraavina päivinä stadion täyttyi. Alkoi herätys.
Sitä jatkui yli 2 kuukautta.
Buenos Airesin stadionille sulloutui 200 000 ihmistä.
Toiset 200 000 jäivät stadionin ulkopuolelle.
Kerrotaan, että eräässä kokouksessa yhteisrukouksen aikana -
100 rampaa nousi pyörätuoleistaan.
Toisessa kokouksessa noin 100 000 ihmistä polvistui -
rankkasateesta piittaamatta etsimään pelastusta.
Kokoukset kestivät kaikkiaan noin 2 kuukautta -
ja tavoittivat 3 miljoonaa ihmistä.
Myös naapurivaltiosta tuli paljon vierailijoita kokouksiin.
Sitten Jumala sanoi Tommy Hicksille joka oli hyvin uuvuksissa -
pitkän kokoussarjan jälkeen yöunten jäätyä vähälle, että nyt riittää.
Hicks poistui maasta, mutta herätykset jatkuivat eri tavoin.
Seuraavassa ohjelmajaksossa tutustumme herätyksiin Suomessa.
Tämänkin ohjelmasarjan tekeminen on mahdollista -
vain vapaaehtoisen tuen varassa.
Tarvitsemme sinunkin rukoustukeasi.
Tarvitsemme taloudellista tukea.
Kiitos tuestasi!
Jumala sinua runsaasti siunatkoon!
Tekstitys: Tuula-Riitta Virrankare